pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ ก.อุตฯ ร่วมเปิดโรงงานผลิต SVOLT Energy จ.ชลบุรี ปลื้มยักษ์ใหญ่แดนมังกรลุยผลิตแบตเตอรี่ในประเทศไทย เพื่อใช้เป็นฐานส่งออกยังอาเซียน
วันพฤหัสบดีที่ 6 กรกฎาคม 2566
06/07/2566
หัวหน้าผู้ตรวจราชการ ก.อุตฯ ร่วมเปิดโรงงานผลิต SVOLT Energy จ.ชลบุรี ปลื้มยักษ์ใหญ่แดนมังกรลุยผลิตแบตเตอรี่ในประเทศไทย เพื่อใช้เป็นฐานส่งออกยังอาเซียน
หัวหน้าผู้ตรวจราชการ ก.อุตฯ ร่วมเปิดโรงงานผลิต SVOLT Energy จ.ชลบุรี ปลื้มยักษ์ใหญ่แดนมังกรลุยผลิตแบตเตอรี่ในประเทศไทย เพื่อใช้เป็นฐานส่งออกยังอาเซียน
จังหวัดชลบุรี : วันนี้ (5 กรกฎาคม 2566) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) ร่วมพิธีเปิดโรงงานผลิตแบตเตอรี่ของ SVOLT Energy ซึ่งมีการผลิตระดับ Module สําหรับรถยนต์ HEV, PHEV และ BEV โดยมีนายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม นางสาวอังศุมาลิน ฉัตรสุวรรณวารี อุตสาหกรรมจังหวัดชลบุรี ดร.เกรียงศักดิ์ วงศ์พร้อมรัตน์ ผู้อํานวยการสถาบันยานยนต์ ในโอกาสนี้ นายนฤตม์ เทอดสถีรศักดิ์ เลขาธิการสํานักงานคณะกรรมการส่งเสริมการลงทุน (BOI) นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต คุณสิทธิพัฒน์ เหรียญรุ่งเรือง ผู้อํานวยการส่วนบริการศุลกากร ท่าเรือแหลมฉบัง คุณจาง เซียวเซียว ที่ปรึกษาฝ่ายเศรษฐกิจและการค้า สถานเอกอัครราชทูตสาธารณรัฐประชาชนจีน ประจําราชอาณาจักรไทย Mr. Greg Lee, Great Wall Motor (ASEAN) รองประธาน นายวุฒิกร สุริยะฉันทนานนท์ รองประธานบริหารฝ่ายการตลาด ประจําภูมิภาค บริษัท เกรท วอลล์ มอเตอร์ แมนูแฟคเจอริ่ง (ประเทศไทย) ร่วมงานด้วย และมี Mr. Yang Hongxin, Chairman and CEO of SVOLT Energy ให้การต้อนรับ ณ โรงงานผลิตแบตเตอรี่ บริษัท สโฟวล์ท เอเนอจี้ เทคโนโลยี (ไทยแลนด์) จํากัด (SVOLT Energy) ณ ตําบลบ่อวิน อําเภอศรีราชา จังหวัดชลบุรี
SVOLT เป็นผู้นําด้านการผลิตแบตเตอรี่ยานยนต์ที่ขับเคลื่อนด้วยมอเตอร์ไฟฟ้าจากประเทศจีน ได้มาจัดตั้งโรงงานผลิตแบตเตอรี่ (Module PACK Factory) ในประเทศไทย มูลค่าการลงทุนรวม 30 ล้านดอลลาร์ มีกําลังการผลิต 60,000 แพ็คต่อปี ในระยะแรก ได้วางแผนสายการผลิต 2 สาย ได้แก่ การผลิตโมดูล HEV และโมดูล PHEV/BEV เพื่อจําหน่ายให้กับผู้ผลิตรถยนต์ (OEM) ในประเทศ เช่น บริษัท เกรท วอลล์ มอเตอร์ แมนูแฟคเจอริ่ง (ประเทศไทย) เป็นต้น โดยในอนาคตจะสามารถขยายกําลังการผลิตเพื่อรองรับการส่งออกไปยังภูมิภาคอาเซียน ได้ถึง 118,000 แพ็คต่อปี
หัวหน้าผู้ตรวจฯ วิษณุ กล่าวว่า กระทรวงอุตสาหกรรม มีความยินดีที่ได้มาร่วมพิธีเปิดโรงงาน SVOLT Energy ประเทศไทยในวันนี้ การลงทุนผลิตแบตเตอรี่ของ SVOLT แสดงให้เห็นถึงความเชื่อมั่นของนักลงทุนจีนต่อนโยบายการเปลี่ยนผ่านฐานการผลิตยานยนต์ของไทยไปสู่ยานยนต์สมัยใหม่ของรัฐบาลไทย ไม่ว่าจะเป็น การกําหนดนโยบายการผลิต ZEV 30@30 โดยในปี 2573 ประเทศไทยจะผลิตรถยนต์ที่ปล่อยมลพิษเป็นศูนย์ (ZEV) ให้ได้อย่างน้อย 30% ของการผลิตยานยนต์ทั้งหมด การส่งเสริมการลงทุนสําหรับยานยนต์สมัยใหม่ทุกประเภท ทั้งแบบแบตเตอรี่ (BEV) ปลั๊กอินไฮบริด (PHEV) และไฮบริด (HEV) และชิ้นส่วนสําคัญ เช่น แบตเตอรี่และมอเตอร์ไฟฟ้า รวมทั้ง การสร้างศูนย์วิจัยและนวัตกรรมยานยนต์และยางล้อ (หรือ ATTRIC) และศูนย์ทดสอบแบตเตอรี่ EV ซึ่งตั้งอยู่ที่สนามชัยเขต จังหวัดฉะเชิงเทรา เพื่อให้การสนับสนุนกิจกรรม R&D และอํานวยความสะดวกในการทดสอบ R100 ซึ่งเป็นมาตรฐานที่ยอมรับในระดับสากลสําหรับแบตเตอรี่ของ EV และจะกลายเป็นมาตรฐานบังคับในอนาคต
รัฐบาลไทย-ข่าวทำเนียบรัฐบาล-ปลัดดีอีเอส นั่งหัวโต๊ะประชุมคณะอนุกรรมการนโยบายตำรวจแห่งชาติด้านสื่อสารมวลชนและเทคโนโลยีสารสนเทศ นัดแรก
วันพฤหัสบดีที่ 6 กรกฎาคม 2566
ปลัดดีอีเอส นั่งหัวโต๊ะประชุมคณะอนุกรรมการนโยบายตํารวจแห่งชาติด้านสื่อสารมวลชนและเทคโนโลยีสารสนเทศ นัดแรก
ปลัดดีอีเอส นั่งหัวโต๊ะประชุมคณะอนุกรรมการนโยบายตํารวจแห่งชาติด้านสื่อสารมวลชนและเทคโนโลยีสารสนเทศ นัดแรก
วันนี้ (6 ก.ค.66) ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส)เป็นประธานการประชุมคณะอนุกรรมการนโยบายตํารวจแห่งชาติด้านสื่อสารมวลชนและเทคโนโลยีสารสนเทศ ครั้งที่ 1/2566 พร้อมด้วย พล.ต.ท.นิรันดร เหลื่อมศรี ผู้ช่วย ผบ.ตร. รองประธานคณะอนุกรรมการ เพื่อพิจารณานโยบายในการพัฒนาระบบเทคโนโลยีสารสนเทศสื่อสาร และแนวทางการประสานสื่อมวลชน รวมทั้งการยกร่างกฎหมาย โดยมีหน่วยงานที่เกี่ยวข้อง เข้าร่วม ณ อาคาร 1 สํานักงานตํารวจแห่งชาติ
_____________________
รัฐบาลไทย-ข่าวทำเนียบรัฐบาล-ดีอีเอส ร่วมกิจกรรม “คุณทำได้ เลิกใช้พลาสติก” 2566
วันพฤหัสบดีที่ 6 กรกฎาคม 2566
ดีอีเอส ร่วมกิจกรรม “คุณทําได้ เลิกใช้พลาสติก” 2566
ดีอีเอส ร่วมกิจกรรม “คุณทําได้ เลิกใช้พลาสติก” 2566
วันนี้ (6 กรกฎาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดกิจกรรมส่งเสริม คุณธรรม จริยธรรม “คุณทําได้ เลิกใช้พลาสติก” ประจําปี พ.ศ. 2566 ซึ่งสํานักงานปลัดกระทรวงดิจิทัลเพื่อเศรษฐกิจและสังคม ได้เล็งเห็นถึงคุณค่าของสิ่งของที่เหลือใช้หรือสิ่งของที่ไม่จําเป็นสําหรับการดําเนินชีวิตประจําวัน เช่น ถุงพลาสติก ขวดพลาสติก หลอดพลาสติก แก้วเครื่องดื่มพลาสติก และกล่องอาหารพลาสติก จึงได้จัดทํากิจกรรมนี้ขึ้น เพื่อร่วมสนับสนุนการดําเนินโครงการรณรงค์ลดการใช้ผลิตภัณฑ์จากพลาสติก “คุณทําได้ เลิกใช้พลาสติก” ปีที่ 2 (พ.ศ. 2566) ของราชวิทยาลัยจุฬาภรณ์ ที่มุ่งปรับเปลี่ยนพฤติกรรมจากการใช้ผลิตภัณฑ์ที่ทํามาจากพลาสติกประเภทใช้แล้วทิ้ง หรือ Single-use Plastic มาใช้ถุงผ้า แก้วหรือกระบอกน้ํา ช้อนส้อมและภาชนะแบบพกพาแทน และสอดรับกับประกาศ Roadmap ของรัฐบาลที่ขอให้ทุกส่วนราชการเข้มข้นในการดําเนินงานในเรื่องดังกล่าว เพื่อการลดปริมาณขยะพลาสติกในประเทศไทยอย่างยั่งยืน พร้อมมอบเกียรติบัตรและของรางวัลให้แก่ผู้เข้าร่วมกิจกรรม ณ กระทรวงดิจิทัลเพื่อเศรษฐกิจและสังคม
______________________
รัฐบาลไทย-ข่าวทำเนียบรัฐบาล-กระทรวงเกษตรฯ หารือแนวทางการส่งเสริมการปลูกกาแฟเพื่อทดแทนการนำเข้า และแก้ไขปัญหาหมอกควัน (PM 2.5)
วันพฤหัสบดีที่ 6 กรกฎาคม 2566
กระทรวงเกษตรฯ หารือแนวทางการส่งเสริมการปลูกกาแฟเพื่อทดแทนการนําเข้า และแก้ไขปัญหาหมอกควัน (PM 2.5)
กระทรวงเกษตรฯ หารือแนวทางการส่งเสริมการปลูกกาแฟเพื่อทดแทนการนําเข้า และแก้ไขปัญหาหมอกควัน (PM 2.5)
นายอภัยสุทธิสังข์รองปลัดกระทรวงเกษตรและสหกรณ์ เป็นประธานการประชุมเรื่องการส่งเสริมการปลูกกาแฟเพื่อทดแทนการนําเข้าณ ห้องประชุมกระทรวงเกษตรและสหกรณ์และผ่านระบบการประชุมทางไกล (Zoom Meeting)เพื่อพิจารณาความก้าวหน้าการดําเนินการตามที่ปลัดกระทรวงเกษตรและสหกรณ์ได้มีนโยบายขับเคลื่อนงานนโยบายสําคัญและการแก้ไขปัญหาภาคเกษตรในประเด็นการส่งเสริมการผลิตสินค้าเกษตรทดแทนการนําเข้า/ส่งเสริมการส่งออก (กาแฟ) ซึ่งปัจจุบันประเทศไทยมีความต้องการเมล็ดกาแฟ ประมาณ 80,000 ตัน (กาแฟสาร) โดยสามารถผลิตได้ภายในประเทศ 20,000 ตัน และเป็นการนําเข้าจากต่างประเทศ 60,000 ตัน
ทั้งนี้ กระทรวงเกษตรและสหกรณ์ร่วมกับหน่วยงานที่เกี่ยวข้อง ดําเนินการส่งเสริมการปลูกกาแฟร่วมกับพืชชนิดอื่นเพื่อทดแทนการนําเข้า ได้แก่ การส่งเสริมการปลูกกาแฟในพื้นที่สวนยางพาราโดยร่วมกับการยางแห่งประเทศไทย ผ่านโครงการพัฒนาอาชีพชาวสวนยางรายย่อยเพื่อความยั่งยืนซึ่งจะมีเงินอุดหนุนให้เกษตรกร ไร่ละ 10,000 บาท รายละไม่เกิน 10 ไร่ เพื่อลดพื้นที่ปลูกยางพาราและพัฒนาอาชีพเกษตรกรรมใหม่ทดแทนการทําสวนยางพาราโดยมีแผนการส่งเสริมจํานวน 10,000 ไร่ผลผลิตคาดว่าจะได้รับ (กาแฟสาร) ประมาณ 3,000 ตันรวมถึงการส่งเสริมการปลูกกาแฟแทนการปลูกข้าวโพดเลี้ยงสัตว์บนดอยเพื่อแก้ปัญหาหมอกควัน (PM 2.5) ที่เกิดจากการเผาเศษซากวัสดุหลังการเก็บเกี่ยวในพื้นที่เขตจังหวัดภาคเหนือ 17 จังหวัดอาทิ ตาก น่าน เชียงใหม่ เพชรบูรณ์ ลําปาง และเชียงราย เป็นต้น มีแผนการส่งเสริมจํานวน 200,000 ไร่ผลผลิตคาดว่าจะได้รับ (กาแฟสาร)ประมาณ 60,000 ตัน
นอกจากนี้ กระทรวงเกษตรและสหกรณ์ ได้มอบหมายให้สํานักงานพัฒนาการวิจัยการเกษตร (องค์การมหาชน) จัดทําโครงการวิจัยต้นแบบการส่งเสริมการผลิตกาแฟทดแทนการนําเข้าอย่างครบวงจร แบ่งเป็น 1)ระยะต้นน้ํา ด้านการพัฒนาพันธุ์ และเทคโนโลยีการผลิต 2)ระยะกลางน้ํา ด้านเทคโนโลยีหลังการเก็บเกี่ยว และการแปรรูป และ 3)ระยะปลายน้ํา ด้านการตลาดด้วย
รัฐบาลไทย-ข่าวทำเนียบรัฐบาล-ดีอีเอส เดินหน้าขับเคลื่อนการใช้ระบบ e-Document แก่หน่วยงานราชการ
วันพฤหัสบดีที่ 6 กรกฎาคม 2566
ดีอีเอส เดินหน้าขับเคลื่อนการใช้ระบบ e-Document แก่หน่วยงานราชการ
ดีอีเอส เดินหน้าขับเคลื่อนการใช้ระบบ e-Document แก่หน่วยงานราชการ
วันนี้ (6 กรกฎาคม2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะทํางานเพื่อให้การสนับสนุนการขับเคลื่อนการใช้ระบบ e-Document แก่หน่วยงานราชการ ครั้งที่ 2/2566 โดยมี หน่วยงานที่เกี่ยวข้องเข้าร่วม ณ กระทรวงดิจิทัลเพื่อเศรษฐกิจและสังคม
__________________
รัฐบาลไทย-ข่าวทำเนียบรัฐบาล-Cabinet approves restructuring and renaming of Department of Environmental Quality Promotion
วันพฤหัสบดีที่ 6 กรกฎาคม 2566
06/07/2566
Cabinet approves restructuring and renaming of Department of Environmental Quality Promotion
Cabinet approves restructuring and renaming of Department of
Environmental Quality Promotion
July 5, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that the cabinet has made approval to the draft
Royal Decree on Government Agency Division for Ministry of Natural Resources and
Environment’s Department of Environmental Quality Promotion, B.E. ..., and the draft Royal
Decree on Government Agency Division for Ministry of Natural Resources and Environment’s
Office of Natural Resources and Environmental Policy and Planning, B.E. ...
Under the Royal Decree, Ministry of Natural Resources and Environment’s Department of
Environmental Quality Promotion will be renamed as “Department of Climate Change and
Environment (กรมการเปลี่ยนแปลงสภาพภูมิอากาศและสิ่งแวดล้อม)” to be in line with the
restructuring of the Department’s mission as public agency responsible for climate change
management.
With the worsening climate change situation, Thailand has to cope with ensuing economic,
social and environmental problems. Ministry of Natural Resources and Environment has,
therefore, reviewed and restructured agencies responsible for climate change to be in line with
the changing economic, social and environmental contexts. As a result, the mission of Office of
Natural Resources and Environmental Policy and Planning’s Division of Climate Change
Management and Coordination will be integrated with that of the Department of Environmental
Quality Promotion. Roles and authority of the Department of Environmental Quality Promotion
will be revised accordingly, and the Department will subsequently be renamed as Department of
Climate Change and Environment.
รัฐบาลไทย-ข่าวทำเนียบรัฐบาล-กรมเจ้าท่า จัดอบรมเครือข่ายอาสาวารี รุ่นที่ 43 จังหวัดพระนครศรีอยุธยา สร้างเครือข่ายภาคประชาชน บูรณาการความปลอดภัยทางน้ำร่วมกับกรมเจ้าท่า
วันพฤหัสบดีที่ 6 กรกฎาคม 2566
กรมเจ้าท่า จัดอบรมเครือข่ายอาสาวารี รุ่นที่ 43 จังหวัดพระนครศรีอยุธยา สร้างเครือข่ายภาคประชาชน บูรณาการความปลอดภัยทางน้ําร่วมกับกรมเจ้าท่า
...
กรมเจ้าท่า โดยสํานักความปลอดภัยและสิ่งแวดล้อมทางน้ํา จัดโครงการอบรมเครือข่ายอาสาวารี รุ่นที่ 43 จังหวัดพระนครศรีอยุธยา โดยมีนายกริชเพชร ชัยช่วย รักษาราชการแทนอธิบดีกรมเจ้าท่า เป็นประธานในพิธีฯ นายกกชัย ฉายรัศมีกุล รองผู้ว่าราชการจังหวัดพระนครศรีอยุธยา กล่าวต้อนรับ นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) กล่าวรายงาน พร้อมด้วยนาวาโทรัชตะ ผกาฟุ้ง ผู้อํานวยการสํานักงานเจ้าท่าภูมิภาคที่ 2 ผู้บริหารและเจ้าหน้าที่กรมเจ้าท่า เครือข่ายภาคประชาชน และหน่วยงานท้องถิ่น เข้าร่วมอบรม จํานวนทั้ง 120 คน
ในวันพฤหัสบดีที่ 6 กรกฎาคม 2566 ณ เดอะ คาวาลิ คาซ่ารีสอร์ท ตําบลบ้านเกาะ อําเภอพระนครศรีอยุธยา
กรมเจ้าท่า กระทรวงคมนาคม ในฐานะเป็นองค์กรที่มุ่งพัฒนาระบบการขนส่งทางน้ําและพาณิชยนาวีให้ปลอดภัย สะดวกและมีประสิทธิภาพ ตามมาตรฐานสากล มีแนวคิดสร้างเครือข่ายให้กว้างขวางมากขึ้น ด้วยการเพิ่มเป้าหมาย และขยายวัตถุประสงค์นําเครือข่ายออกไปสู่ภาคประชาชน หรือองค์กรต่างๆ โดยเปิดโอกาสให้ประชาชน องค์กรต่างๆ เข้ามามีส่วนร่วมปฏิบัติงานกับกรมเจ้าท่า พร้อมเป็นตัวแทน “กรมเจ้าท่า” ในการปกปักษ์รักษาแหล่งน้ําอันเป็นสาธารณสมบัติของชาติที่อยู่ในความดูแลของกรมเจ้าท่า การทํางานร่วมกันในการเฝ้าระวังการเกิดอุบัติเหตุอันอาจเกิดจากการใช้เรือ และท่าเทียบเรือ การสัญจรทางน้ํา การแจ้งเหตุเกี่ยวกับมลภาวะทางน้ําหรือการกระทําสิ่งล่วงล้ําลําน้ํา
ดังนั้น เพื่อให้การสร้างเครือข่าย “อาสาวารี” ภาคประชาชนเป็นไปอย่างต่อเนื่องมีการพัฒนาอย่างเป็นรูปธรรม ตามวัตถุประสงค์ สํานักความปลอดภัยและสิ่งแวดล้อมทางน้ํา กรมเจ้าท่า จึงได้จัดการฝึกอบรมโครงการเครือข่าย “อาสาวารี” รุ่นที่ 43 ขึ้น โดยมีผู้ผ่านการอบรมมาแล้ว ทั้งสิ้น 6,791 คน โดยหัวข้อในการอบรมจะประกอบด้วย สาธิตการช่วยเหลือผู้ประสบภัยทางน้ํา, การปฐมพยาบาลเบื้องต้น การช่วยฟื้นคืนชีพ บรรยายด้านกฎ ระเบียบ ข้อบังคับการเดินเรือในลําแม่น้ํา บรรยายด้านสิ่งแวดล้อมทางน้ํา ด้านการใช้วิทยุสื่อสาร การแจ้งเหตุทางน้ํา และความปลอดภัยในการเดินเรือ อันเป็นการสร้างเครือข่ายภาคประชาชนในพื้นที่จังหวัดพระนครศรีอยุธยา อีกทั้งยังเป็นการเพิ่มกําลังคนในการช่วยปฏิบัติภารกิจของกรมเจ้าท่าเป็นการสร้างเครือข่ายอาสาวารีที่ยั่งยืนต่อไป
รัฐบาลไทย-ข่าวทำเนียบรัฐบาล-ดีอีเอส หารือแนวทางความร่วมมือด้านไปรษณีย์ภายใต้กรอบ UPU
วันพฤหัสบดีที่ 6 กรกฎาคม 2566
ดีอีเอส หารือแนวทางความร่วมมือด้านไปรษณีย์ภายใต้กรอบ UPU
ดีอีเอส หารือแนวทางความร่วมมือด้านไปรษณีย์ภายใต้กรอบ UPU
วันนี้ (6 กรกฎาคม 2566) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือแนวทางความร่วมมือด้านไปรษณีย์โดยเฉพาะในด้าน e-Commerce และ Digitization รวมทั้งแนวทางความร่วมมือในด้านต่างๆ ภายใต้กรอบ ของสหภาพไปรษณีย์สากล (UPU) เพื่อพัฒนากิจการไปรษณีย์ไทยให้มีการดําเนินการรองรับกับสภาพตลาดขนส่งพัสดุที่มีการเติบโตเพิ่มขึ้น โดยการนําเทคโนโลยีมาใช้อํานวยความสะดวกให้รองรับ New Normal ของผู้ใช้บริการ เช่น การบริการ e-payment การสร้างแพล็ตฟอร์ม Thailandpostmart.com ขายสินค้า e-commerce อีกทั้งการพัฒนารูปแบบการขนส่งแบบดิจิทัล Digital Post ID ต่อยอดจากรหัสไปรษณีย์ตัวเลข ๕ หลัก ที่เป็นโครงสร้างพื้นฐานเดิม ปรับเปลี่ยนรูปแบบสู่การระบุข้อมูลตําแหน่งให้เป็นที่อยู่ดิจิทัลในรูปแบบ QR Code ระบุตําแหน่งด้วยรหัส Digital Post ID รวมกับพิกัด GPS มีความแม่นยํามากขึ้น รวมทั้งรักษาความปลอดภัยของข้อมูลส่วนบุคคล ณ กระทรวงดิจิทัลเพื่อเศรษฐกิจและสังคม
________________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ย้ำจุดยืนการส่งเสริมการท่องเที่ยวที่ยั่งยืนควบคู่กับการรักษามรดกทางวัฒนธรรม ผ่านกรอบความร่วมมือกับ UNESCO
วันพฤหัสบดีที่ 6 กรกฎาคม 2566
06/07/2566
โฆษกรัฐบาลเผย นายกฯ ย้ําจุดยืนการส่งเสริมการท่องเที่ยวที่ยั่งยืนควบคู่กับการรักษามรดกทางวัฒนธรรม ผ่านกรอบความร่วมมือกับ UNESCO
โฆษกรัฐบาลเผย นายกฯ ย้ําจุดยืนการส่งเสริมการท่องเที่ยวที่ยั่งยืนควบคู่กับการรักษามรดกทางวัฒนธรรม ผ่านกรอบความร่วมมือกับ UNESCO และส่งเสริมเครือข่ายเมืองสร้างสรรค์ตามเส้นทางสายน้ําแห่งอาเซียน (ไทย-ลาว-กัมพูชา)
วันนี้ (6 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงการลงนามบันทึกความเข้าใจ (MOU) ระหว่าง องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.) และ องค์การเพื่อการศึกษา วิทยาศาสตร์ และวัฒนธรรมแห่งสหประชาชาติ (UNESCO) ชื่นชมความร่วมมือนี้ และหวังว่าจะเป็นโอกาสสนับสนุน การท่องเที่ยวและการพัฒนาท้องถิ่นสําหรับมรดกโลก แหล่งมรดกทางวัฒนธรรมและธรรมชาติ เมืองสร้างสรรค์ ต่อยอดสู่การท่องเที่ยวอย่างยั่งยืน
โฆษกประจําสํานักนายกรัฐมนตรีกล่าวว่า องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน และยูเนสโก ได้กําหนดกรอบความร่วมมือและพัฒนา มาตั้งแต่ปี 2557 และได้มีการต่ออายุความร่วมมือระหว่างกันครั้งที่ 2 ในปี 2562 โดยได้มีการดําเนินโครงการ “เครื่องมือการบริหารการจัดการนักท่องเที่ยว” (Visitor Management Assessment and Strategy Tool - VMAST) โดยการจัด Online workshop ในประเทศไทย รวมทั้งประเทศในกลุ่มอาเซียนและเขตเศรษฐกิจเอเปค
สําหรับการดําเนินการในปี 2566 นี้ เน้นไปยังพื้นที่พิเศษ ที่อยู่ในความดูแลรับผิดชอบของ อพท. เป็นพื้นที่นําร่องในการดําเนินกิจกรรม โดยจะมีการส่งเสริมการท่องเที่ยวอย่างยั่งยืนผ่านมรดกทางวัฒนธรรมที่จับต้องไม่ได้ และเครือข่ายเมืองสร้างสรรค์ตามเส้นทางสายน้ําแห่งอาเซียน (ไทย-ลาว-กัมพูชา) โดย อพท. ได้รายงานต่อคณะกรรมการด้านการท่องเที่ยวอาเซียน (ASEAN Tourism Committee) และจะเริ่มดําเนินโครงการในเดือนสิงหาคม 2566 โดยได้รับการสนับสนุนเงินทุนอาเซียน-ตุรกี (ASEAN-Turkey Fund) เพื่อปกป้องพื้นที่ทางมรดกทางวัฒนธรรมทั้งที่จับต้องได้ และจําต้องไม่ได้ให้เกิดความยั่งยืนต่อไป
“นายกรัฐมนตรีชื่นชมทุกความร่วมมือที่จะเกิดประโยชน์ต่อโลกใบนี้ เชื่อว่าความร่วมมือระหว่างองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน กับ UNESSCO ในประเด็นที่เกี่ยวข้องกับกรอบความร่วมมือเพื่อส่งเสริมการท่องเที่ยว และมรดกวัฒนธรรมให้ยั่งยืน จะต่อยอดพัฒนาสู่การท่องเที่ยวอย่างยั่งยืน รักษาความมั่นคงของระบบนิเวศ รักษามรดกทางวัฒนธรรม รับผิดชอบต่อสังคม ดูแลชุมชน และสิ่งแวดล้อม ให้ไทย และแหล่งท่องเที่ยวไทยเกิดการพัฒนาอย่างสมดุลควบคู่กับการพัฒนาทางเศรษฐกิจ” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีการเจรจาความตกลงการค้าเสรีหลายฉบับคืบหน้าอย่างเป็นรูปธรรม เชื่อมั่นไทยใช้ประโยชน์จาก FTA สนับสนุนโอกาสสินค้าไทยไปตลาดโลก ยกระดับมาตรฐานสินค้าสู่สากล
วันพฤหัสบดีที่ 6 กรกฎาคม 2566
06/07/2566
โฆษกรัฐบาลเผย นายกฯ ยินดีการเจรจาความตกลงการค้าเสรีหลายฉบับคืบหน้าอย่างเป็นรูปธรรม เชื่อมั่นไทยใช้ประโยชน์จาก FTA สนับสนุนโอกาสสินค้าไทยไปตลาดโลก ยกระดับมาตรฐานสินค้าสู่สากล
โฆษกรัฐบาลเผย นายกฯ ยินดีการเจรจาความตกลงการค้าเสรีหลายฉบับคืบหน้าอย่างเป็นรูปธรรม เชื่อมั่นไทยใช้ประโยชน์จาก FTA สนับสนุนโอกาสสินค้าไทยไปตลาดโลก ยกระดับมาตรฐานสินค้าสู่สากล
วันที่ 6 กรกฎาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยความคืบหน้าการจัดทําความตกลงการค้าเสรี (FTA) ซึ่งการเจรจาจัดทําในหลายฉบับมีความคืบหน้าเป็นไปในทิศทางบวก และตรงตามห้วงระยะเวลาที่กําหนด ทั้งการติดตามการเจรจาในภาพรวม และการเจรจาเพื่อการยกร่างความตกลงในแต่ละด้าน เป็นไปตามเป้าหมายสรุปผลการเจรจา ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทํางานของหน่วยงานที่เกี่ยวข้อง ด้วยตระหนักถึงความสําคัญของการจัดทํา FTA สามารถใช้สิทธิประโยชน์จาก FTA ขยายตลาดส่งออก เพื่อยกระดับขีดความสามารถในการแข่งขันทางการค้า
โฆษกประจําสํานักนายกรัฐมนตรีกล่าวว่า กรมเจรจาการค้าระหว่างประเทศ เดินหน้าเจรจาการค้าเชิงรุก เพื่อเสริมสร้างความร่วมมือทางเศรษฐกิจกับต่างประเทศอย่างต่อเนื่อง ล่าสุดได้ร่วมประชุมเจรจาเพื่อจัดทําความตกลงการค้าเสรี (FTA) อาเซียน-แคนาดา เพื่อกํากับดูแลและติดตามการเจรจาในภาพรวม มีการหารือเพื่อยกร่างความตกลง ซึ่งทั้งสองฝ่ายตั้งเป้าสรุปผลการเจรจาให้ได้ภายในปี 2567 ทั้งนี้ การค้าระหว่างอาเซียนและแคนาดา ในช่วงมกราคม-เมษายน 2566 มีมูลค่าสูงถึงกว่า 9,136.26 ล้านเหรียญสหรัฐ ในขณะที่การค้าระหว่างไทยกับแคนาดา มีมูลค่า 1,176.08 ล้านดอลลาร์สหรัฐ ในช่วง 5 เดือนแรกของปี 2566 (มกราคม - พฤษภาคม)
ในขณะที่ความตกลงการค้าเสรีไทย-ศรีลังกา (Thailand-Sri Lanka Free Trade Agreement: SLTFTA) บรรลุข้อตกลงสําคัญในการเจรจาหลักด้านมาตรการสุขอนามัยและสุขอนามัยพืช โดยมีผลลัพธ์ที่เป็นประโยชน์อย่างมากต่อการอํานวยความสะดวกทางการค้า ซึ่งจะปูทางไปสู่การเป็นหุ้นส่วนทางการค้าที่เป็นประโยชน์ร่วมกันระหว่างสองประเทศ โดยข้อตกลงนี้ถือเป็นหมุดหมายสําคัญที่ไทยและศรีลังกาสามารถใช้ประโยชน์จากข้อตกลงเพื่อเพิ่มมูลค่าทางการค้า ดึงดูดการลงทุนจากต่างประเทศ ตลอดจนไปสู่การเป็นประตูการค้าสู่ภูมิภาคของกันและกัน
"นายกฯ ยินดีที่การเดินหน้าเจรจาความตกลง FTA ของไทยประสบความสําเร็จตามเป้าหมาย มีความคืบหน้าอย่างต่อเนื่อง และเห็นความสําเร็จเป็นรูปธรรม ชื่นชมหน่วยงานที่เกี่ยวข้องที่ได้เร่งหารือประเด็นต่าง ๆ ให้มีความคืบหน้ามากที่สุด เดินหน้าตามเป้าหมายสรุปผลการเจรจาที่ตั้งไว้ เพื่อให้ความตกลงมีความทันสมัย สอดคล้องกับสถานการณ์ปัจจุบัน ทั้งนี้ เป็นไปตามที่มีความตั้งใจ คือทําเพื่ออํานวยความสะดวกทางการค้าให้ผู้ประกอบการชาวไทยมากยิ่งขึ้น รวมทั้งเพื่อผลักดันสินค้าไทยที่มีศักยภาพสู่ระดับสากลมากยิ่งขึ้น โดยนายกรัฐมนตรีขอให้ควบคุมคุณภาพสินค้าให้ดีเพื่อชื่อเสียงและความเชื่อมั่นต่อสินค้าไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-ขอเชิญชวนเยาวชนเข้าร่วมประกวดการผลิตสื่อไวรัลคลิปในหัวข้อ จิตอาสาพระราชทาน "เราทำความ ดี ด้วยหัวใจ" (Youtube)
วันพฤหัสบดีที่ 6 กรกฎาคม 2566
ขอเชิญชวนเยาวชนเข้าร่วมประกวดการผลิตสื่อไวรัลคลิปในหัวข้อ จิตอาสาพระราชทาน "เราทําความ ดี ด้วยหัวใจ" (Youtube)
...
สํานักงานปลัดกระทรวงกลาโหม ขอเชิญชวนเยาวชน อายุตั้งแต่ 15 - 24 ปี เข้าร่วมประกวดการผลิตสื่อไวรัลคลิป โดยการสร้างสรรค์ผลงานในรูปแบบที่เข้าใจง่าย น่าสนใจ ความยาวไม่น้อยกว่า 45 วินาที และไม่เกิน 1.30 นาที ชิงทุนการศึกษากว่า 30,000 บาท ในหัวข้อ จิตอาสาพระราชทาน "เราทําความ ดี ด้วยหัวใจ"
ทั้งนี้ สามารถส่งผลงานตั้งแต่ วันนี้ ถึง 23 กรกฎาคม 2566 รายละเอียดเพิ่มเติมทางเว็บไซด์ https://sopsd.mod.go.th/Viralclip.aspx หรือโทร 02 225 8262
รัฐบาลไทย-ข่าวทำเนียบรัฐบาล-รฟท. ลงโทษปรับเงินบริษัทคู่สัญญา พร้อมวางกฎเหล็กคุมเข้มความสะอาดตั้งแต่ต้นถึงปลายทาง และเตรียมเปลี่ยนผ้าห่ม ปลอกหมอน ผ้าปูที่นอนใหม่ทั้งหมด
วันพฤหัสบดีที่ 6 กรกฎาคม 2566
รฟท. ลงโทษปรับเงินบริษัทคู่สัญญา พร้อมวางกฎเหล็กคุมเข้มความสะอาดตั้งแต่ต้นถึงปลายทาง และเตรียมเปลี่ยนผ้าห่ม ปลอกหมอน ผ้าปูที่นอนใหม่ทั้งหมด
ตามที่ผู้โดยสารขบวนรถด่วนพิเศษอุบลราชธานี ได้มีการเสนอข้อคิดเห็น เรื่องความสะอาดของอุปกรณ์เครื่องนอนที่ให้บริการบนขบวนรถด่วนพิเศษที่ 23 กรุงเทพ - อุบลราชธานี ผ่านสื่อสังคมออนไลน์ เมื่อวันที่ 30 มิถุนายน 2566 นั้น
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) กระทรวงคมนาคม ชี้แจงถึงเรื่องดังกล่าวว่า หลังจากรับทราบเรื่องดังกล่าว รฟท. ไม่ได้นิ่งนอนใจต่อเหตุการณ์ที่เกิดขึ้น โดยนายนิรุฒ มณีพันธ์ ผู้ว่ารฟท.ได้สั่งการให้ผู้มีส่วนเกี่ยวข้องตรวจสอบข้อร้องเรียนดังกล่าวอย่างเร่งด่วน โดยได้เชิญบริษัท ซินไฉฮั้ว อุตสาหกรรม จํากัด ผู้รับจ้างจัดหาผ้าและซักรีดผ้าเพื่อให้บริการบนขบวนรถโดยสารดังกล่าว มาชี้แจงถึงความบกพร่องที่เกิดขึ้น รฟท. จึงได้มีการลงโทษปรับเงิน พร้อมกําชับให้บริษัทฯ ตรวจสอบคุณภาพการให้บริการอย่างเข้มงวด หากเกิดปัญหาในกรณีเช่นนี้อีกจะดําเนินการลงโทษขั้นเด็ดขาดต่อไป
ทั้งนี้ รฟท. ยังได้นําผลการตรวจสอบ และลงโทษบริษัทคู่สัญญา ชี้แจงแก่ผู้โดยสารที่ใช้บริการดังกล่าวแล้ว พร้อมกับขออภัยกับเหตุการณ์ที่เกิดขึ้น ซึ่งทําให้ไม่ได้รับความสะดวกในการเดินทาง และจะนําความคิดเห็นดังกล่าว ไปใช้ในการปรับปรุงพัฒนาบริการให้ดีขึ้นในระยะต่อไป
นอกจากนี้ รฟท. อยู่ระหว่างการจัดหาผู้รับจ้างให้บริการซักรีดอุปกรณ์เครื่องนอนบนขบวนรถที่กําลังจะหมดสัญญาจ้างกับ รฟท. ในวันที่ 31 สิงหาคม 2566 ซึ่งในขณะนี้ได้ผู้รับจ้างรายใหม่เข้ามาดําเนินการแทน และอยู่ระหว่างขั้นตอนดําเนินการทําสัญญาจ้าง โดยสามารถเริ่มดําเนินการได้ภายในวันที่ 1 กันยายน 2566 ซึ่งจะมีการใช้ผ้าห่ม ปลอกหมอน ผ้าปูที่นอนใหม่ทั้งหมด และเมื่อนํามาให้บริการครบ 1 ปี ทางผู้รับจ้างจะต้องเปลี่ยนเป็นชุดใหม่ทดแทนของเดิมทั้งหมดทันที
นายเอกรัช กล่าวต่อว่า ผู้ว่ารฟท. ได้กําชับฝ่ายเกี่ยวข้องเพิ่มเติม ให้กําหนดมาตรฐานการป้องกัน และเพิ่มความเข้มงวดในการตรวจสอบคุณภาพอุปกรณ์เครื่องนอนบนขบวนรถ ให้เป็นไปตามข้อปฏิบัติของสัญญา หากพบความสกปรกหรือชํารุด ให้ยกเลิกการใช้งาน และเปลี่ยนชุดใหม่ทันที นอกจากนี้ได้สั่งการให้มีการสํารองชุดเครื่องนอนบนขบวนรถเพิ่มเติม ทั้งเที่ยวไปและกลับ
ขณะเดียวกัน จะจัดส่งเจ้าหน้าที่เข้าสุ่มตรวจสอบกระบวนการซักรีด การบรรจุผ้าใส่ถุงพลาสติก ณ ที่ตั้งบริษัทฯ เป็นประจํา เพื่อให้มีมาตรฐานตรงตามข้อกําหนด และตามเงื่อนไขของสัญญาฯ ที่ได้ตกลงทําไว้กับ รฟท. อย่างเคร่งครัด ซึ่งรฟท. ต้องขอขอบคุณข้อเสนอแนะต่างๆ จากผู้โดยสาร และยินดีที่จะนํามาพัฒนาปรับปรุงการให้บริการให้ดียิ่งขึ้นต่อไป หากผู้โดยสารท่านใดไม่ได้รับความสะดวกในด้านการให้บริการ สามารถแจ้งได้ใน อินบ็อกซ์ เฟซบุ๊คเพจ ทีมพีอาร์การรถไฟแห่งประเทศไทย หรือศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท ชวนเดินทางดื่มด่ำกับธรรมชาติท่ามกลางหุบเขาที่น้ำตกเก้าชั้น ผ่านถนนสาย รบ.4068 อำเภอสวนผึ้ง
วันพฤหัสบดีที่ 6 กรกฎาคม 2566
กรมทางหลวงชนบท ชวนเดินทางดื่มด่ํากับธรรมชาติท่ามกลางหุบเขาที่น้ําตกเก้าชั้น ผ่านถนนสาย รบ.4068 อําเภอสวนผึ้ง
ส่งเสริมเศรษฐกิจการท่องเที่ยวภายในประเทศ
กรมทางหลวงชนบท (ทช.) กระทรวงคมนาคม เชิญชวนประชาชนและนักท่องเที่ยวเดินทางอุ่นใจ ไปบนถนนทางหลวงชนบทสาย รบ.4068 อําเภอสวนผึ้ง จังหวัดราชบุรี พร้อมเช็กอินและดื่มด่ํากับธรรมชาติท่ามกลางหุบเขาที่น้ําตกเก้าชั้น แหล่งท่องเที่ยวที่มีชื่อเสียงของจังหวัดราชบุรี
จังหวัดราชบุรีเป็นจังหวัดที่เต็มไปด้วยแหล่งท่องเที่ยวที่อยู่ใกล้กรุงเทพฯ โดยเฉพาะในอําเภอสวนผึ้ง ทช. ได้สร้างถนนเข้าสู่แหล่งท่องเที่ยว เพื่อให้ประชาชนได้รับความสะดวกปลอดภัย รวมถึงเป็นส่วนหนึ่งในการส่งเสริมเศรษฐกิจการท่องเที่ยวภายในประเทศ อาทิ ถนนทางหลวงชนบทสาย รบ.4068 ที่จะไปสู่สถานที่ท่องเที่ยวที่หลากหลายและสามารถเดินทางได้อย่างอุ่นใจ เมื่อเดินทางมาเยือนอําเภอสวนผึ้ง ขอแนะนําให้ไปเที่ยวน้ําตกเก้าชั้น หรือชื่อเดิม “น้ําตกเก้าโจน” มาจากคําว่าเก้ากระโจน เพราะมีน้ําตกอยู่ 9 ชั้น คําว่ากระโจนเปรียบได้กับน้ําลงมา จากหน้าผาเป็นน้ําตกที่อยู่ท่ามกลางหุบเขา มีน้ําตลอดทั้งปี ต้นน้ําอยู่บนพื้นที่ราบสูงบริเวณเทือกเขาตะนาวศรี ถ้าต้องการท่องเที่ยวครบทั้ง 9 ชั้น แนะนําให้เริ่มออกเดินทางก่อนเวลา 12.00 น. และควรกลับลงมาจากชั้น 9 ไม่เกินเวลา 16.00 น. เพื่อความปลอดภัยเนื่องจากในตอนกลางคืนจะเดินทางลําบาก และยังพอมีเวลาแวะถ่ายรูปหรือรับประทานอาหารได้ที่ฟาร์มแกะตั้งอยู่บนถนนทางหลวงชนบทสาย รบ.4068 ได้อีกด้วย
สําหรับการเดินทางมายังถนนทางหลวงชนบทสาย รบ.4068 เริ่มต้นจากตัวอําเภอเมืองราชบุรี มาทาง ทล.3208 ผ่านที่ว่าการอําเภอสวนผึ้ง เพียงแค่ประมาณ 3 นาที จะเข้าสู่ถนนทางหลวงชนบทสาย รบ.4068 ขับตรงไปบริเวณ กม. ที่ 4+800 จะพบกับฟาร์มแกะ จากนั้นตรงไปจนถึงสามแยกให้ขับตรงไปจะผ่านธารน้ําร้อนบ่อคลึง ตรงต่อไปจนสุดสายทางจะพบกับน้ําตกเก้าชั้น ทั้งนี้ ประชาชนสามารถสอบถามข้อมูลเพิ่มเติมได้ที่หมวดบํารุงทางหลวงชนบทจอมบึง แขวงทางหลวงชนบทราชบุรี โทร. 0 3224 0829 หรือ 09 5525 5195
รัฐบาลไทย-ข่าวทำเนียบรัฐบาล-กรมบัญชีกลางอัปเดตสวัสดิการแห่งรัฐ เดือนกรกฎาคม 2566 จ่ายอะไรบ้าง
วันพฤหัสบดีที่ 6 กรกฎาคม 2566
06/07/2566
กรมบัญชีกลางอัปเดตสวัสดิการแห่งรัฐ เดือนกรกฎาคม 2566 จ่ายอะไรบ้าง
โครงการลงทะเบียนเพื่อสวัสดิการแห่งรัฐ ปี 2565 ผู้มีสิทธิจะสามารถใช้สิทธิผ่านบัตรประจําตัวประชาชนแบบสมาร์ทการ์ดในเดือนกรกฎาคม 2566
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า โครงการลงทะเบียนเพื่อสวัสดิการแห่งรัฐ ปี 2565 ผู้มีสิทธิจะสามารถใช้สิทธิผ่านบัตรประจําตัวประชาชนแบบสมาร์ทการ์ด ซึ่งในเดือนกรกฎาคม 2566 จะได้รับวงเงิน ดังนี้
วันที่ 1 กรกฎาคม 2566 (เป็นวงเงินสิทธิไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 300 บาทต่อคนต่อเดือน
**สําหรับผู้มีสิทธิที่ยืนยันตัวตนวันที่ 27 พฤษภาคม - 26 มิถุนายน 2566 และเริ่มใช้สิทธิได้
วันที่ 1 กรกฎาคม 2566 จะได้รับการทบสิทธิวงเงินซื้อสินค้า 3 เดือน (ของเดือนเมษายน - มิถุนายน) จํานวนเงิน 900 บาท
- วงเงินส่วนลดค่าซื้อก๊าซหุงต้ม 80 บาทต่อคนต่อ 3 เดือน (กรกฎาคม - กันยายน 2566)
- วงเงินค่าเดินทางผ่านระบบขนส่งสาธารณะ 750 บาทต่อคนต่อเดือน
ประกอบด้วย บขส. รถไฟ ขสมก. รถไฟฟ้า (MRT/BTS/ARL)
วันที่ 20 กรกฎาคม 2566 (โอนเข้าบัญชีเงินฝากธนาคารที่ผูกพร้อมเพย์ด้วยเลขบัตรประชาชน 13 หลักของผู้มีสิทธิ หรือบัญชีเงินฝากธนาคารของผู้มีสิทธิหรือผู้รับมอบอํานาจที่ใช้รับเงินเบี้ยความพิการ 800 บาท)
- เงินเพิ่มเบี้ยความพิการ 200 บาทต่อเดือน
**สําหรับผู้มีสิทธิที่เป็นคนพิการ ซึ่งมีบัตรประจําตัวคนพิการและได้รับเงินเบี้ยความพิการ 800 บาทต่อเดือน ที่ยืนยันตัวตนวันที่ 27 พฤษภาคม - 26 มิถุนายน 2566 จะได้รับการทบสิทธิเงินเพิ่มเบี้ยความพิการ 200 บาทต่อเดือน (ของเดือนเมษายน - มิถุนายน) ตามเดือนที่ได้รับเงินเบี้ยความพิการ 800 บาท
สําหรับเดือนมิถุนายน 2566 กรมบัญชีกลางขอรายงานผลการจ่ายเงินสวัสดิการแห่งรัฐ ข้อมูลตั้งแต่วันที่ 1- 30 มิถุนายน 2566 ดังนี้
1. สวัสดิการที่ให้เป็นวงเงิน (บัตรประจําตัวประชาชน)  จํานวนเงิน (ล้านบาท)
1.1 วงเงินค่าซื้อสินค้าอุปโภคบริโภค   4,107.34
1.2 วงเงินส่วนลดค่าซื้อก๊าซหุงต้ม  36.87
1.3 วงเงินค่าโดยสารรถเมล์และรถไฟฟ้า  37.02
1.4 วงเงินค่าโดยสารรถบริษัทขนส่ง จํากัด   11.13
1.5 วงเงินค่าโดยสารรถไฟ   31.60
รวมจํานวนเงิน (1)  4,223.96
2. สวัสดิการที่จ่ายผ่านระบบพร้อมเพย์ด้วยเลขบัตรประจําตัว
ประชาชน/บัญชีเงินฝากธนาคาร  จํานวนเงิน (ล้านบาท)
2.1 มาตรการเงินเพิ่มเบี้ยความพิการ ตามมติคณะรัฐมนตรีเมื่อวันที่ 28 ม.ค. 63 (โอนเงินให้แก่ผู้มีสิทธิ เมื่อวันที่ 20 มิ.ย. 66)   233.82
รวมจํานวนเงิน (2)           233.82
3. สวัสดิการที่จ่ายตรงให้กับผู้ให้บริการ
3.1 มาตรการบรรเทาภาระค่าไฟฟ้า   143.14
3.2 มาตรการบรรเทาภาระค่าน้ําประปา   16.85
รวมจํานวนเงิน (3)  160.00
รวมจํานวนเงินทั้งสิ้น (1) + (2) + (3)  4,617.78
ทั้งนี้ สามารถสอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 หรือ Call Center กรมบัญชีกลาง 0 2270 6400 ในวัน เวลาราชการ โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-“ข้าวสาลี” สู่ “คราฟต์เบียร์” พัฒนาเศรษฐกิจสร้างสรรค์มูลค่าสูง
วันพฤหัสบดีที่ 6 กรกฎาคม 2566
“ข้าวสาลี” สู่ “คราฟต์เบียร์” พัฒนาเศรษฐกิจสร้างสรรค์มูลค่าสูง
.....
ทีมนักวิจัยของกรมการข้าว พัฒนาศักยภาพการผลิตธัญพืชเมืองหนาวสู่เศรษฐกิจสร้างสรรค์มูลค่าสูง ด้วยการวิจัยพืชเมืองหนาวเกี่ยวกับข้าวสาลี ผลิตภัณฑ์ต้นแบบจากข้าวสาลีขนมปังสายพันธุ์ดีเด่น SMGBWS8808เปรียบเทียบผลผลิตและทดสอบพันธุ์ข้าวสาลีขนมปังในนาราษฎร ตั้งแต่ฤดูปลูกปี 2560 – 2563 พบว่า มี 8 สายพันธุ์ที่มีศักยภาพในการให้ผลผลิตสูง จึงผลักดันขยายผลการปลูกข้าวสาลีในพื้นที่ที่เหมาะสมในช่วงต้นฤดูใบไม้ผลิ บนพื้นที่ภาคเหนือของไทย โดยเฉพาะ อ.ปาย จ.แม่ฮ่องสอน และ จ.เชียงใหม่
.
จะมีการขยายผลโดยแปรรูปเป็น “คราฟต์เบียร์” เพื่อเป็นทางเลือกให้เกษตรกรในการเพิ่มมูลค่าสินค้า ขยายช่องทางตลาด ขณะนี้อยู่ระหว่างวิจัยพื้นที่ปลูกที่เหมาะสมกว่า 2,000 ไร่ จํากัดอุณหภูมิที่ 5 องศา ไม่เกิน 30 องศา มีการนําตัวอย่างผลผลิตไปจัดแสดงและให้ผู้เข้าร่วมงานวันข้าวและชาวนา ปี 2566 ได้ลองชิม ได้รับการตอบรับเป็นอย่างดี
.
ปัจจุบัน กรมการข้าวพัฒนาพันธุ์ข้าวอย่างต่อเนื่อง โดยมีสายพันธุ์ที่ได้รับการรับรองแล้ว 171 สายพันธุ์ เป็นพันธุ์ข้าวที่มีความหลากหลาย มีศักยภาพการให้ผลผลิตสูง ปรับตัวเข้ากับสภาพแวดล้อมที่เปลี่ยนแปลงและเหมาะกับนิเวศน์การปลูกข้าวในไทย มีความต้านทานต่อโรคและแมลงศัตรูข้าวที่สําคัญ ในปี 2566 นี้ มีข้าวอีก 4 สายพันธุ์ที่ยื่นเสนอขอรับรองพันธุ์ และคาดว่าจะได้รับการรับรองเร็ว ๆ นี้
.
อ่านเพิ่มเติม คลิก >>https://www.thaigov.go.th/news/contents/details/69955
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ออมสินคว้า 2 รางวัล AREA 2023 ตอกย้ำความเป็นผู้นำและองค์กรที่มีความรับผิดชอบต่อสังคม
วันพฤหัสบดีที่ 6 กรกฎาคม 2566
06/07/2566
ออมสินคว้า 2 รางวัล AREA 2023 ตอกย้ําความเป็นผู้นําและองค์กรที่มีความรับผิดชอบต่อสังคม
ธนาคารออมสินรับ 2 รางวัลในระดับภูมิภาคเอเชีย Asia Responsible Enterprise Awards 2023 ประกอบด้วยรางวัลประเภทบุคคลด้านความเป็นผู้นําองค์กร Responsible Business Leadership และรางวัลประเภทองค์กรที่สร้างความเข้มแข็งให้กับสังคม Social Empowerment
นายวิทัย รัตนากร ผู้อํานวยการธนาคารออมสิน รับ 2 รางวัลในระดับภูมิภาคเอเชีย Asia Responsible Enterprise Awards 2023 ประกอบด้วยรางวัลประเภทบุคคลด้านความเป็นผู้นําองค์กร Responsible Business Leadership และรางวัลประเภทองค์กรที่สร้างความเข้มแข็งให้กับสังคม Social Empowerment ซึ่งจัดโดย Enterprise Asia องค์กรพัฒนาเอกชนชั้นนําที่ส่งเสริมศักยภาพผู้ประกอบการที่มีความรับผิดชอบในเอเชีย เพื่อเชิดชูและให้เกียรติธุรกิจและผู้นําในเอเชีย ที่มีความโดดเด่นในด้านความรับผิดชอบต่อสังคม
รางวัล Responsible Business Leadership เป็นรางวัลที่มอบให้กับผู้นําที่มีวิสัยทัศน์ อุทิศตนเพื่อสนับสนุนและขับเคลื่อนองค์กรสู่ความยั่งยืน คํานึงถึงประโยชน์ของชุมชนและสังคม โดยนายวิทัยได้ปรับบทบาทธนาคารออมสินให้เป็นธนาคารเพื่อสังคมที่สร้างผลกระทบเชิงบวกได้สําเร็จเป็นรูปธรรม จากการดําเนินธุรกิจปกติของธนาคาร เพื่อจัดสรรกําไรบางส่วนไปทําภารกิจด้านสังคม เกิดการเปลี่ยนแปลงที่สําคัญมากมายตามเป้าหมายการพัฒนาที่ยั่งยืนด้านการแก้ปัญหาความยากจน และการลดความเหลื่อมล้ําทางการเงินของประชาชน อาทิ การจัดทําโครงการสินเชื่อที่ใช้ที่ดินเป็นหลักทรัพย์ฺค้ําประกันเพื่อช่วยเหลือผู้ประกอบการรายย่อยที่ได้รับผลกระทบในช่วงวิกฤติโควิด 19 โครงการสินเชื่อจํานําทะเบียนที่สามารถลดโครงสร้างดอกเบี้ยทั้งระบบ ทําให้ประชาชนกลุ่มฐานรากได้รับโอกาสการเข้าถึงแหล่งเงินด้วยต้นทุนที่ถูกลงและเป็นธรรม นอกจากนี้ยังมีผลงานอื่นที่ช่วยสร้างเข้มแข็งให้แก่สังคมอีกมากมาย เช่น โครงการสร้างงานสร้างอาชีพ และโครงการช่วยเหลือแก้ปัญหาหนี้ในช่วงวิกฤติโควิด 19 เป็นต้น
รางวัล Social Empowerment เป็นรางวัลที่มอบให้กับองค์กรที่มีโครงการสร้างความเข้มแข็งให้กับสังคม โดยธนาคารออมสิน ได้รับจากการดําเนินโครงการพัฒนาชุมชนแบบองค์รวม หรือ Holistic Area Based Development ซึ่งร่วมมือกับมูลนิธิแม่ฟ้าหลวงในพระบรมราชูปถัมป์ พัฒนา 5 หมู่บ้านในพื้นที่ห่างไกล ต.ขุนน่าน อ.เฉลิมพระเกียรติ จ.น่าน เป็นต้นแบบของการพัฒนา 9 ด้าน ครอบคลุมมิติคุณภาพชีวิต และมิติเศรษฐกิจ ชุมชนและสังคม อาทิ ส่งเสริมการปลูกกาแฟทดแทนพืชไร่ซี่งทําลายคุณภาพดินและสภาพแวดล้อม โดยรายได้จากเกษตรกรรมกาแฟคุณภาพจะช่วยสร้างรายได้ที่ยั่งยืน นอกจากนี้ธนาคารออมสินได้ช่วยพัฒนาอาชีพทางเลือกแก่คนในชุมชน เช่น กิจการโฮมสเตย์ งานช่างฝีมือ และอาชีพเพื่อสนับสนุนการท่องเที่ยวในอนาคต รวมถึงมิติการพัฒนาด้านอื่น ๆ ได้แก่ การสร้างระบบการออมที่เข้มแข็งและให้ความรู้ทางการเงิน การปรับปรุงระบบสาธารณูปโภค การศึกษา การแพทย์และสาธารณสุข เป็นต้น
นับเป็นความภาคภูมิใจของธนาคารออมสิน ที่คว้า 2 รางวัลสําคัญจาก Enterprise Asia ในครั้งนี้ ซึ่งช่วยตอกย้ําความสําเร็จในฐานะ "ธนาคารเพื่อสังคม" อย่างแท้จริง
Asia Responsible Enterprise Awards 2023 "AREA 2023" งานประกวดรางวัลระดับภูมิภาคเอเชียจัดขึ้นเป็นปีที่ 13 ณ ประเทศกัมพูชา เมื่อเร็ว ๆ นี้
รัฐบาลไทย-ข่าวทำเนียบรัฐบาล-ธอส. จัดโปรโมชันเอาใจชาวใต้ นำสินเชื่อบ้านดอกเบี้ยปีแรกเพียง 2.45% ต่อปี พร้อมสลากออมทรัพย์ ธอส. ในงาน  Money Expo Hatyai 2023
วันพฤหัสบดีที่ 6 กรกฎาคม 2566
06/07/2566
ธอส. จัดโปรโมชันเอาใจชาวใต้ นําสินเชื่อบ้านดอกเบี้ยปีแรกเพียง 2.45% ต่อปี พร้อมสลากออมทรัพย์ ธอส. ในงาน  Money Expo Hatyai 2023
ธอส. เอาใจชาวภาคใต้ให้สามารถเข้าถึงผลิตภัณฑ์ทางการเงินของธนาคาร ด้วยการจัดโปรโมชันผลิตภัณฑ์ทางการเงินร่วมงาน “มหกรรมการเงินหาดใหญ่ ครั้งที่ 13 Money Expo Hatyai 2023” ระหว่างวันที่ 7-9 กรกฎาคม 2566 ณ ศูนย์การค้าเซ็นทรัล หาดใหญ่
ธนาคารอาคารสงเคราะห์ (ธอส.) เอาใจชาวภาคใต้ให้สามารถเข้าถึงผลิตภัณฑ์ทางการเงินของธนาคาร ด้วยการจัดโปรโมชันผลิตภัณฑ์ทางการเงินร่วมงาน “มหกรรมการเงินหาดใหญ่ ครั้งที่ 13 Money Expo Hatyai 2023” กับโปรโมชันสุดพิเศษ 1.สินเชื่อบ้านอัตราดอกเบี้ยต่ํา แบบที่ 1 ปีที่ 1 เท่ากับ MRR-4.45% ต่อปี (2.45%) เฉลี่ย 3 ปีแรกเพียง 3.45% (อัตราดอกเบี้ย MRR ปัจจุบันของธนาคารเท่ากับ 6.90% ต่อปี) ผ่อนชําระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ จองสิทธิ์ภายในงาน ยื่นคําขอกู้ตั้งแต่วันที่ 7 กรกฎาคม – 15 สิงหาคม 2566 และทํานิติกรรมภายในวันที่ 29 กันยายน 2566 2.สินเชื่อบ้านอัตราดอกเบี้ยต่ํา แบบที่ 2 ช่วง Golden Minute สําหรับลูกค้าที่จองสิทธิ์ดอกเบี้ยแบบที่ 1 ภายในระยะเวลาที่กําหนด สามารถลุ้นรับอัตราดอกเบี้ยพิเศษ 2 ปีแรก เท่ากับ MRR-4.15% ต่อปี (2.75%) เฉลี่ย 3 ปีแรกเพียง 3.12% เปิดจองสิทธิ์ผ่าน Mobile Application : GHB ALL GEN ในวันอาทิตย์ที่ 9 กรกฎาคม 2566 ระหว่างเวลา 15.00-15.15 น. จองก่อนได้สิทธิ์ก่อนจนกว่าจะเต็มกรอบวงเงิน 3.สลากออมทรัพย์ ธอส. ให้ผลตอบแทนดีโอกาสถูกรางวัลสูง นําโดย ชุด พิมานมาศ Plus Phase 2 หน่วยละ 50,000 บาท อายุสลาก 2 ปี ผลตอบแทนหน้าสลาก 1.25% ต่อปี พร้อมโอกาสลุ้นรางวัลที่ 1 รางวัลละ 3 ล้านบาท ชุดเกล็ดดาว พลัส หน่วยละ 5,000 บาท อายุสลาก 2 ปี ผลตอบแทนหน้าสลาก 0.65% ต่อปี พร้อมโอกาสลุ้นรางวัลที่ 1 รางวัลละ 1 ล้านบาท สิทธิพิเศษ สําหรับลูกค้าที่จองสิทธิ์และซื้อสลากจํานวนเงิน ตั้งแต่ 500,000 บาท แต่ไม่เกิน 2,000,000 บาท/รายการ จะได้รับบัตร Starbucks มูลค่า 150 บาท จํานวนท่านละ 1 ใบ/ผลิตภัณฑ์ หรือจนกว่าของสมนาคุณจะหมด และจํานวนมากกว่า 2,000,000 บาท ขึ้นไป/รายการ จะได้รับเซ็ตกล่องสําหรับใส่อาหาร Super Lock มูลค่า 699 บาท ท่านละ1 ชุด/ผลิตภัณฑ์ หรือจนกว่าของสมนาคุณจะหมด และ 4.บ้านมือสอง ธอส. คัดพิเศษกว่า 900 รายการ ในจังหวัดสงขลาและจังหวัดใกล้เคียงมาจําหน่าย พร้อมส่วนลดสูงสุด 50% จากราคาประเมิน โดยมีรายการที่น่าสนใจ อาทิ บ้านแฝด 1 ชั้น ขนาดเนื้อที่ 43 ตารางวา ในโครงการหมู่บ้านทรัพย์เจริญ อ.ชะอํา จ.เพชรบุรี ราคาจําหน่าย 1.275 ล้านบาท ซึ่งเป็นทรัพย์ที่สามารถเดินทางได้อย่างคล่องตัว รวมทั้งยังใกล้สิ่งอํานวยความสะดวกครบครัน นอกจากนี้ยังมีโปรโมชันสินเชื่ออัตราดอกเบี้ยต่ําสุด นานสูงสุดถึง 24 เดือน (เงื่อนไขเป็นไปตามที่ธนาคารกําหนด)
ทั้งนี้ ลูกค้าที่ใช้บริการผลิตภัณฑ์การเงินตามเงื่อนไขและระยะเวลาที่ธนาคารกําหนด จะได้รับของที่ระลึกฟรี!! อาทิ เครื่องดูดฝุ่น Robot, เครื่องฟอกอากาศ Sharp, Gift Voucher จาก Index Living Mall และบัตร Starbucksโดยมหกรรมการเงินหาดใหญ่ ครั้งที่ 13 จะจัดขึ้นระหว่างวันที่ 7-9 กรกฎาคม 2566 ณ ศูนย์การค้าเซ็นทรัล หาดใหญ่ สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-รปอ.ณัฏฐิญา เดินหน้าลงพื้นที่สำรวจแนวคลองบางเสาธง สมุทรปราการ ขานรับนโยบาย “ดิน น้ำ ลม ไฟ” เตรียมความพร้อม Kick off อุตสาหกรรมรวมใจ ปั้นน้ำใส ใส่ใจให้ชุมชน
วันจันทร์ที่ 24 กรกฎาคม 2566
24/07/2566
รปอ.ณัฏฐิญา เดินหน้าลงพื้นที่สํารวจแนวคลองบางเสาธง สมุทรปราการ ขานรับนโยบาย “ดิน น้ํา ลม ไฟ” เตรียมความพร้อม Kick off อุตสาหกรรมรวมใจ ปั้นน้ําใส ใส่ใจให้ชุมชน
รปอ.ณัฏฐิญา เดินหน้าลงพื้นที่สํารวจแนวคลองบางเสาธง สมุทรปราการ ขานรับนโยบาย “ดิน น้ํา ลม ไฟ” เตรียมความพร้อม Kick off อุตสาหกรรมรวมใจ ปั้นน้ําใส ใส่ใจให้ชุมชน
วันที่ 21 กรกฎาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.) ลงพื้นที่สํารวจแนวคลองสาธารณะในพื้นที่จังหวัดสมุทรปราการ เพื่อเตรียมความพร้อมเปิดโครงการอุตสาหกรรมรวมใจ ปั้นน้ําใส ใส่ใจชุมชน เน้นย้ําการกํากับดูแลตั้งแต่สถานประกอบการต้นทางให้เป็นไปตามข้อกําหนด/หลักเกณฑ์ของกฎระเบียบที่เกี่ยวข้อง ไม่ส่งผลกระทบต่อสิ่งแวดล้อมและชุมชน ตลอดจนการฟื้นฟูคลองสาธารณะ ร่วมกับภาคอุตสาหกรรมในวงรัศมีโดยรอบ ที่รวมใจช่วยดูแลแหล่งน้ําเพื่อความยั่งยืน ร่วมกับภาคีภาคประชนและชุมชน โดยมีนายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ร่วมลงพื้นที่ โดยมี นายอํานวย สุวรรณรักษ์ อุตสาหกรรมจังหวัดสมุทรปราการ ให้การต้อนรับพร้อมบรรยายนําเสนอข้อมูล ณ สถานที่จัดงาน และสํารวจลําน้ําคูคลองบางเสาธง
สําหรับการลงพื้นที่สํารวจแนวคลองสาธารณะ เพื่อเตรียมความพร้อมเปิดโครงการอุตสาหกรรมรวมใจ น้ําใสให้ชุมชน ฟื้นฟูคลองสาธารณะ ในครั้งนี้ สืบเนื่องมาจาก ปลัดกระทรวงอุตสาหกรรม ได้มอบนโยบาย MIND ใช้ “หัว และใจ” ในการทํางาน มุ่งส่งเสริมให้ผู้ประกอบการดําเนินการตามนโยบาย 4 มิติ มุ่งสร้างความสําเร็จให้ภาคธุรกิจ ดูแลสังคมโดยรอบโรงงาน รักษาสิ่งแวดล้อม และกระจายรายได้ให้ประชาชนมีความเป็นอยู่ที่ดีขึ้น โดยกิจกรรมนี้เป็นหนึ่งในกิจกรรมอุตสาหกรรมรวมใจ ดูแลสิ่งแวดล้อมใน 4 ด้าน (ดิน น้ํา ลม ไฟ) ในส่วนของ "น้ํา" โดยกําหนดให้ดําเนินการนําร่องในพื้นที่ จังหวัดปทุมธานี นนทบุรี นครปฐม และสมุทรปราการ
รัฐบาลไทย-ข่าวทำเนียบรัฐบาล-“เอสเอ็มอี” ส่งสัญญาณฟื้นตัวชัดหลังโควิด ขยายตัวดีทั้งจีดีพีและการจ้างงาน
วันจันทร์ที่ 24 กรกฎาคม 2566
“เอสเอ็มอี” ส่งสัญญาณฟื้นตัวชัดหลังโควิด ขยายตัวดีทั้งจีดีพีและการจ้างงาน
.....
สํานักงานส่งเสริมวิสาหกิจขนาดกลางและขนาดย่อม (สสว.) เผยสถานการณ์วิสาหกิจขนาดกลางและขนาดย่อม หรือเอสเอ็มอี มีแนวโน้มการฟื้นตัวของผู้ประกอบการหลังโควิด-19 ดีขึ้นอย่างชัดเจน โดยข้อมูล ณ สิ้นปี 65 มูลค่าผลิตภัณฑ์มวลรวมภายในประเทศ หรือ จีดีพีของเอสเอ็มอีอยู่ที่ 1,604,487 ล้านบาท คิดเป็น 35.4% ของจีดีพีรวมของประเทศ ขยายตัว 4.5% เร่งขึ้นจากปี 64 ขยายตัวที่ 2.8% มีปัจจัยสนับสนุนมาจากการท่องเที่ยวซึ่งส่งผลต่อเอสเอ็มอีในภาคการค้าและภาคการบริการที่สามารถกลับมาฟื้นตัวใกล้เคียงกับช่วงก่อนการแพร่ระบาดของโควิด-19
.
ส่งผลให้การจ้างงานของผู้ประกอบการเอสเอ็มอีเพิ่มขึ้นด้วย โดย ณ สิ้นปี 65 เอสเอ็มอีมีการจ้างงานแรงงาน 12.74 ล้านคน คิดเป็น 70.99% ของจํานวนการจ้างงานทั้งระบบ ขยายตัวจากช่วงเดียวกันของปีก่อนร้อยละ 1.08 ส่วนการจ้างงานของเอสเอ็มอีในระบบประกันสังคม เพิ่มขึ้น 3.24% และแนวโน้มดีต่อเนื่องมาถึงเดือน ม.ค. 66 ที่พบว่ามีการจ้างงาน เพิ่มขึ้น 11.49% จากสิ้นปี 65 และเพิ่มขึ้น 15.15% จากช่วงเดียวกันของปีก่อนหน้า
.
ขณะเดียวกัน รัฐบาลได้จัดมาตรการหนุนผู้ประกอบการเข้าถึงแหล่งเงินทุนสร้างโอกาสการเติบโต เช่น โครงการสินเชื่อดอกเบี้ยต่ํา หรือซอฟท์โลน โครงการทางด่วนแก้หนี้โดยธนาคารแห่งประเทศไทย (ธปท.) ซึ่งมีเอสเอ็มอีได้รับความช่วยเหลือ 279,685 บัญชี และเข้าร่วมโครงการพักทรัพย์พักหนี้ 466 ราย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส เป็นประธานประชุม Digital Transformation ครั้งที่ 2
วันจันทร์ที่ 24 กรกฎาคม 2566
ดีอีเอส เป็นประธานประชุม Digital Transformation ครั้งที่ 2
ดีอีเอส เป็นประธานประชุม Digital Transformation ครั้งที่ 2
วันนี้ (24 กรกฎาคม 2566) นางสาวกัลยา ชินาธิวร ที่ปรึกษาด้านต่างประเทศกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุม Digital Transformation ครั้งที่ 2 ภายใต้ แผนงานการพัฒนาเขตเศรษฐกิจสามฝ่าย อินโดนีเซีย – มาเลเซีย – ไทย (Indonesia – Malaysia – Thailand Growth Triangle : IMT - GT) ผ่านระบบประชุมทางไกล เพื่อหารือแลกเปลี่ยนข้อมูลการดําเนินงานในปัจจุบันและแผนงานในอนาคต โดยมีผู้แทนจากประเทศอินโดนีเซีย มาเลเซีย และไทย รวมทั้งผู้ที่เกี่ยวข้องเข้าร่วมประชุม ณ ห้องประชุม 702 ชั้น 7 กระทรวงดิจิทัลเพื่อเศรษฐกิจและสังคม
______________________
รัฐบาลไทย-ข่าวทำเนียบรัฐบาล-ดีอีเอส เปิดประชาพิจารณ์รับฟังความคิดเห็น (ร่าง) กฎกระทรวงฯ เทคโนโลยีดิจิทัล สำหรับคนพิการ
วันจันทร์ที่ 24 กรกฎาคม 2566
ดีอีเอส เปิดประชาพิจารณ์รับฟังความคิดเห็น (ร่าง) กฎกระทรวงฯ เทคโนโลยีดิจิทัล สําหรับคนพิการ
ดีอีเอส เปิดประชาพิจารณ์รับฟังความคิดเห็น (ร่าง) กฎกระทรวงฯ เทคโนโลยีดิจิทัล สําหรับคนพิการ
วันนี้ (24 กรกฎาคม 2566) ศาสตราจารย์พิเศษวิศิษฎ์ วิศิษฎ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมประชาพิจารณ์ต่อ (ร่าง) กฎกระทรวง กําหนดหลักเกณฑ์ วิธีการ และเงื่อนไขการเข้าถึง และใช้ประโยชน์จากข้อมูลข่าวสาร การสื่อสาร บริการโทรคมนาคม เทคโนโลยี สิ่งอํานวยความสะดวกเพื่อการสื่อสาร และบริการสื่อสาธารณะ สําหรับคนพิการ พร้อมเปิดรับฟังความคิดเห็นจากหน่วยงานที่เกี่ยวข้อง และปรับปรุงรูปแบบการให้บริการให้เหมาะสมสําหรับคนพิการ โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) เข้าร่วม ณ โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ
_____________________
รัฐบาลไทย-ข่าวทำเนียบรัฐบาล-NASA ยกอาหารจากเนื้อไก่ไทย เหมาะเป็นอาหารสำหรับนักบินอวกาศ
วันจันทร์ที่ 24 กรกฎาคม 2566
NASA ยกอาหารจากเนื้อไก่ไทย เหมาะเป็นอาหารสําหรับนักบินอวกาศ
.....
การพัฒนาสินค้าปศุสัตว์ไทยอย่าง “เนื้อไก่” มีความก้าวหน้าและเป็นที่ยอมรับในระดับสากล ภายใต้หลักปฏิบัติทางการเกษตรที่ดี (Good Agricultural Practices: GAP)
.
ล่าสุดอาหารจากเนื้อไก่ของไทยบางรายการ ได้รับการพิจารณาให้เป็น “อาหารสําหรับนักบินอวกาศ” ที่ขึ้นไปปฏิบัติหน้าที่บนสถานีอวกาศขององค์การบริหารการบินและอวกาศแห่งชาติสหรัฐอเมริกา หรือ องค์การนาซา (NASA)
.
การที่อาหารจากเนื้อไก่ของไทยบางรายการ ได้รับการพิจารณาพิจารณาให้เป็นอาหารสําหรับนักบินอวกาศนั้น เป็นเครื่องสะท้อนความมั่นใจต่อผลิตภัณฑ์ไก่ไทย ซึ่งได้มาตรฐานสากล นอกจากนี้การส่งออกผลิตภัณฑ์สัตว์ปีกของไทย ยังติดอันดับ Top 5 ของโลกอีกด้วย
.
อ่านเพิ่มเติม คลิกhttps://www.thaigov.go.th/news/contents/details/70552
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม บันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2566
วันจันทร์ที่ 24 กรกฎาคม 2566
24/07/2566
กระทรวงอุตสาหกรรม บันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2566
กระทรวงอุตสาหกรรม บันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2566
เมื่อวันที่ 21 กรกฎาคม 2566 นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทน รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม ร่วมบันทึกเทปถวายพระพรเนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2566 เพื่อแสดงความจงรักภักดีและสํานึกในพระมหากรุณาธิคุณ
โดยมี นายสุรพล ชามาตย์ นายเอกภัทร วังสุวรรณ นายวันชัย พนมชัย นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ นายภาสกร ชัยรัตน์ ผู้ตรวจราชการกระทรวงอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นายภานุวัฒน์ ตริยางกูรศรี เลขาธิการคณะกรรมการอ้อยและน้ําตาลทราย นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายใบน้อย สุวรรณชาตรี อธิบดีกรมส่งเสริมอุตสาหกรรม และนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ร่วมด้วย
โดยกระทรวงอุตสาหกรรม ได้กล่าวคําถวายพระพร ดังนี้
พระบรม ราชชนนี ศรีสยาม เลื่องพระนาม เกริกไกร ในทุกหน
เป็นดวงแก้ว แพรวกระจ่าง กลางใจคน ประชาชน จงรัก พร้อมภักดี
ทรงส่งเสริม ศิลปะไทย ในทุกถิ่น เป็นงานศิลป์ ทรงสมัย ในทุกที่
ป่ารักน้ํา นําคืน ผืนปฐพี  เขียวขจี ใสกระจ่าง ทุกทางธาร
ขอน้อมนํา ตามรอย ยุคลบาท ประยุกต์ศาสตร์ ศิลป์สร้าง ทางผสาน
เพื่อส่งเสริม เพิ่มค่า อุตสาหการ บริบาล ดินน้ํา ธํารงไทย
เฉลิมพระชนม พรรษา มาบรรจบ ประนมนบ เหนือเกศี สิริสมัย
ร้อยมะลิ บุปผา เป็นมาลัย ร้อยดวงใจ ถวายพระองค์ ทรงพระเจริญ
ด้วยเกล้าด้วยกระหม่อม ขอเดชะ
ข้าพระพุทธเจ้า นายอนุชา นาคาศัย รัฐมนตรีประจําสํานักนายกรัฐมนตรี
รักษาราชการแทน รัฐมนตรีว่าการกระทรวงอุตสาหกรรม
รัฐบาลไทย-ข่าวทำเนียบรัฐบาล-รมต.อนุชา ชี้นโยบายรัฐที่เป็นประโยชน์ต่อประชาชนมีมากมาย ภาครัฐต้องสื่อสาร สร้างความเข้าใจให้ชัดเจน ตรงกลุ่มเป้าหมาย
วันจันทร์ที่ 24 กรกฎาคม 2566
24/07/2566
รมต.อนุชา ชี้นโยบายรัฐที่เป็นประโยชน์ต่อประชาชนมีมากมาย ภาครัฐต้องสื่อสาร สร้างความเข้าใจให้ชัดเจน ตรงกลุ่มเป้าหมาย
รมต.อนุชา ชี้นโยบายรัฐที่เป็นประโยชน์ต่อประชาชนมีมากมาย ภาครัฐต้องสื่อสาร สร้างความเข้าใจให้ชัดเจน ตรงกลุ่มเป้าหมาย
วันนี้ (24 กรกฎาคม 2566) ณ ห้องเลอคองคอร์ด บอลรูม ชั้น 2 โรงแรมสวิสโฮเต็ล ถนนรัชดาภิเษก กรุงเทพฯ นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะกรรมการประชาสัมพันธ์แห่งชาติ พร้อมด้วย พล.ท.สรรเสริญ แก้วกําเนิด อธิบดีกรมประชาสัมพันธ์ นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี ร่วมกิจกรรม “สื่อสารงานรัฐ ชี้ชัดมาตรฐานสื่อออนไลน์” โดยมีผู้เข้าร่วมกิจกรรมกว่า 600 คน ประกอบด้วย ปลัดกระทรวง โฆษกกระทรวง หัวหน้าส่วนราชการ และผู้ปฏิบัติงานด้านการสื่อสารประชาสัมพันธ์ เพื่อทําความเข้าใจกลไกการทํางานร่วมกันของทุกหน่วยงาน ในการรับฟังความคิดเห็นของประชาชนที่สะท้อนผ่านการนําเสนอของสื่อมวลชน สามารถชี้แจงข้อเท็จจริงที่ถูกต้องจากหน่วยงานผู้รับผิดชอบ โดยใช้กลไกการชี้แจงประเด็นสําคัญทันสถานการณ์หรือ ID IA IR Chat ควบคู่กับการยกระดับการทํางานสื่อออนไลน์ของหน่วยงานภาครัฐ และการอบรมหลักสูตร PR Change Agent Project
นายอนุชา กล่าวว่า ท่ามกลางสถานการณ์ข้อมูลข่าวสารและพฤติกรรมการการใช้สื่อในยุคปัจจุบัน การสื่อสารจากภาครัฐไปสู่ประชาชนต้องปรับรูปแบบให้ “ง่าย” และ “น่าสนใจ” เพื่อให้ประชาชนเข้าถึงข้อมูลและได้ประโยชน์จากนโยบายรัฐบาล ขณะที่คนทํางานด้านสื่อหรือผู้ปฏิบัติงานด้านการประชาสัมพันธ์ภาครัฐ ต้องเร่งสร้างความรู้ ความเข้าใจ ให้ประชาชนเกิดการรับรู้และได้ประโยชน์จากแนวนโยบายภาครัฐที่ได้ดําเนินการ ยกตัวอย่างนโยบาย “การเสริมสร้างเศรษฐกิจฐานราก” ผ่านการดําเนินงานของกองทุนหมู่บ้านและชุมชนเมืองแห่งชาติที่มุ่งแก้ปัญหาความยากจนในระดับฐานรากของประเทศ พร้อมสอดแทรกแนวคิด “เงินบาทแรกของแผ่นดิน” เพื่อให้ประชาชนได้บริหารจัดการที่ดินและแหล่งน้ําซึ่งเป็นทรัพยากรที่มีให้เกิดประโยชน์สูงสุด เช่น การใช้ที่ดินปลูกหญ้าให้เป็นแหล่งอาหารของโค จากนั้นก็สนับสนุนเงินทุนผ่านกองทุนหมู่บ้านฯ สนับสนุนให้คนเลี้ยงโคผ่านโครงการ “โคล้านครอบครัว” โดยคาดว่าจะเกิดรายได้กับเกษตรกรครอบครัวละ 7,200,000 บาทในเวลา 10 ปี ซึ่งโครงการดังกล่าวกําหนดกลุ่มเป้าหมายไว้ 100,000 ครอบครัว จะเกิดเม็ดเงินหมุนเวียนในเศรษฐกิจฐานรากถึง 7.2 แสนล้านบาท ซึ่งตัวอย่างดังกล่าวสะท้อนให้เห็นถึงการนํานโยบายของรัฐที่ดําเนินการผ่านหน่วยงานที่แตกต่างกันมาบอกเล่า หรือสื่อสารให้เป็นเรื่องเดียวกันเพื่อให้ประชาชนเห็นผลลัพธ์ของนโยบายภาพรวมในรูปแบบที่เข้าใจง่าย และเกิดความเข้าใจในนโยบายที่รัฐบาลได้ดําเนินการเพื่อยกระดับคุณภาพชีวิตประชาชนได้อย่างแท้จริง
.
“ปัจจุบันข้อมูลข่าวสารไม่ได้ถูกจํากัดเฉพาะการนําเสนอผ่านสื่อมวลชนเท่านั้น แต่ประชาชนยังสามารถเผยแพร่และส่งต่อข้อมูลข่าวสารผ่านโซเชียลมีเดีย ทําให้เกิดการเผยแพร่ข้อมูลที่ไม่ครบถ้วน ซึ่งกระบวนการชี้แจงประเด็นสําคัญทันต่อสถานการณ์ นับเป็นกลไกสําคัญ ในการสร้างความเข้าใจที่ถูกต้องระหว่างภาครัฐกับประชาชน ทั้งการยกระดับการทํางานสื่อออนไลน์และการอบรมหลักสูตร PR Change Agent Project ทําให้มาตรฐานการสื่อสารออนไลน์ของภาครัฐมียุทธศาสตร์ ‘เชิงรุก’ และ ‘เชิงรับ’ อย่างเป็นระบบ ลดความสับสนที่เกิดขึ้นในสังคม นําไปสู่การสร้างความเชื่อมั่นและความร่วมมือจากประชาชน” นายอนุชา กล่าว
รัฐบาลไทย-ข่าวทำเนียบรัฐบาล-ขับเคลื่อน 3 แนวทางพัฒนาท่าเรือแหลมฉบัง เฟส 3 สู่การเป็น “ท่าเรือสีเขียวของเอเชีย”
วันจันทร์ที่ 24 กรกฎาคม 2566
ขับเคลื่อน 3 แนวทางพัฒนาท่าเรือแหลมฉบัง เฟส 3 สู่การเป็น “ท่าเรือสีเขียวของเอเชีย”
.....
ปัจจุบันโครงการท่าเรือแหลมฉบังก้าวสู่การพัฒนา ระยะที่ 3 มุ่งสู่การเป็น “ท่าเรือสีเขียวของเอเชีย ดําเนินการด้วย 3 แนวทางที่จะช่วยลดการปล่อยคาร์บอน-ใช้เชื้อเพลิงสะอาด ดังนี้
.
1. ใช้รถบรรทุกไฟฟ้าและการพัฒนาเทคโนโลยีสับเปลี่ยนแบตเตอรี่:
- หากท่าเรือแหลมฉบังเปลี่ยนไปใช้รถบรรทุกไฟฟ้าราว 10% (ประมาณ 1,000 คัน/วัน) จะช่วยลดการสิ้นเปลืองของน้ํามันดีเซลสูงถึง 50 ล้านลิตร/ปี
- ประหยัดค่าใช้จ่ายเชื้อเพลิงราว 800 ล้านบาท/ปี
- ช่วยลดการปล่อยก๊าซ CO2 มากถึง 4.8 หมื่นตัน CO2e/ปี
.
2. การใช้พลังงานไฟฟ้าจากแสงอาทิตย์:
- คาดความต้องการใช้ไฟฟ้าจากแสงอาทิตย์ของท่าเรือแหลมฉบัง เพิ่มขึ้นโดยเฉลี่ย 11.1% CAGR ในปี 2579
- ใช้เงินลงทุนในการพัฒนาราว 600 ล้านบาท
- ลดก๊าซ CO2 เฉลี่ยปีละ 4.9 พันตัน CO2e
.
3. การเปลี่ยนระบบการขนส่งตู้สินค้าเป็นทางรถไฟ:
- มีแผนพัฒนา “ศูนย์การขนส่งตู้สินค้าทางรถไฟ” สําหรับรองรับตู้สินค้าเป็น 6 ล้าน TEU/ปี
- ช่วยลดค่าใช้จ่ายในการขนส่งราว 1.2 พันล้านบาท
- ลดการปล่อยก๊าซ CO2 มากถึง 0.79 ล้านตัน CO2e
.
ทั้งนี้ แนวทางการพัฒนาท่าเรือสีเขียวจะช่วยผลักดันให้ท่าเรือแหลมฉบังก้าวสู่การเป็น ”ศูนย์กลางการขนส่งทางทะเลของเอเชีย” ที่ช่วยส่งเสริมการเติบโตและการพัฒนาเศรษฐกิจไทย
.
อ่านเพิ่มเติม คลิกhttps://www.thaigov.go.th/news/contents/details/70378
#ไทยคู่ฟ้า#สื่อสารรัฐบาลไทย
-------------------